આરોગ્ય કમિશનર જયંતિ રવિએ આજે ઝીકા વાઇરસના એક પોઝીટીવ કેસની પુષ્ટિ કરી હતી અને જણાવ્યું હતું કે, ઝીકા વાઇરસને લઇ તમામ સારવાર અને અગમચેતીના પગલાં માટે તંત્ર અને સરકાર સજ્જ છે. બીજીબાજુ, શહેરની વીએસ હોસ્પિટલ સહિતની કેટલીક સરકારી હોÂસ્પટલમાં ઝીકા વાઇરસના દર્દીઓ માટે આઇસોલેશન વોર્ડ પણ તૈયાર કરાયા છે. આમ તો ગઇકાલથી અમરાઇવાડી વિસ્તારમાં ઝીકા વાઇરસનાં ત્રણ શંકાસ્પદ કેસ નોંધાતાં ચકચાર મચી છે. ઝીકા વાઇરસનો કહેર ગત વર્ષની જેમ વર્તાય તે પહેલાં જ આ વખતે સરકાર અને તંત્ર કોઇ ચાન્સ લેવા માંગતુ નથી અને તેથી તાબડતોબ તંત્ર હરકતમાં આવી ગયું છે.